CELEX: 52011PC0940
Language: ro
Date: 2011-12-19
Title: Propunere comună de REGULAMENT AL CONSILIULUI de modificare a Regulamentului (UE) nr. 204/2011 privind măsuri restrictive având în vedere situația din Libia

|
			
		
		
		52011PC0940
		
			Propunere comună de REGULAMENT AL CONSILIULUI de modificare a Regulamentului (UE) nr. 204/2011 privind măsuri restrictive având în vedere situația din Libia /* COM/2011/0940 final - 2011/0467 (NLE) */
			
				
		
		
			
			   	EXPUNERE DE MOTIVE
(1)                   
La 2 martie 2011, Consiliul a adoptat Regulamentul
(UE) nr. 204/2011 de instituire a unor măsuri restrictive având în vedere
situația din Libia în scopul punerii în aplicare a Rezoluției
Consiliului de Securitate al ONU 1970 (2011). În conformitate cu Rezoluția
Consiliului de Securitate al ONU 1973 (2011) din 17 martie 2011, activele
Băncii Centrale a Libiei (Central Bank of Libya) și ale Băncii
Externe Arabe Libiene (Libyan Arab Foreign Bank) au fost înghețate în
conformitate cu Regulamentul (UE) nr. 233/2011. 
(2)                   
La 15 septembrie 2011, Consiliul de Securitate al
ONU a adoptat Rezoluția 2009 (2011) pentru a promova redresarea Libiei în
urma conflictului recent și pentru a începe retragerea unei
părți din sancțiunile impuse prin Rezoluția 1970 a ONU
și prin rezoluțiile ulterioare. Rezoluția 2009 a ONU prevede
deblocarea transparentă și responsabilă a anumitor fonduri
înghețate pentru a sprijini reluarea activității economice. 
(3)                   
La 16 decembrie 2011, Consiliul de Securitate al
ONU a decis să anuleze măsurile restrictive privind Banca
Centrală a Libiei și Banca Externă Arabă Libiană, care
au fost impuse prin Rezoluția 1973 (2011) din 17 martie 2011. Consiliul
pregătește o decizie PESC de aprobare a acestei decizii a ONU.
(4)                   
Aceste măsuri intră în domeniul de
aplicare al Tratatului privind funcționarea Uniunii Europene și, prin
urmare, este necesară o reglementare la nivelul Uniunii pentru punerea lor
în aplicare, în special pentru a se asigura aplicarea uniformă a acestor măsuri
de către operatorii economici din toate statele membre.
(5)                   
Înaltul Reprezentant pentru afaceri externe și
politica de securitate și Comisia Europeană propun, prin urmare,
anularea măsurilor restrictive corespunzătoare prevăzute în
Regulamentul (UE) nr. 204/2011 privind măsurile restrictive având în
vedere situația din Libia.
2011/0467 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr. 204/2011
privind măsuri restrictive având în vedere situația din Libia
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215,
având în vedere Decizia 2011/[…]/PESC a
Consiliului din […] 2011 de modificare a Deciziei 2011/137/PESC a
Consiliului privind măsuri restrictive având în vedere situația din
Libia[1],
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)              
La 2 martie 2011, ca urmare a deciziei Consiliului 2011/137/PESC,
Consiliul a adoptat Regulamentul (UE) nr. 204/2011 privind măsurile
restrictive având în vedere situația din Libia[2].
Regulamentul (UE) nr. 204/2011 prevede, în special, înghețarea fondurilor
și resurselor economice ale Băncii Centrale a Libiei și ale
Băncii Externe Arabe Libiene. 
(2)              
Având în vedere Rezoluția 2009 (2011) a ONU
și ca urmare a Deciziei 2011/625/PESC, Regulamentul (UE) nr. 965/2011
prevede, în special, ajustări privind înghețarea activelor anumitor
entități libiene, în vederea sprijinirii redresării economice a
Libiei. 
(3)              
Prin intermediul deciziei din 16 decembrie,
Consiliul de Securitate al ONU a decis că măsurile privind Banca
Centrală a Libiei și Banca Externă Arabă Libiană
trebuie anulate. În conformitate cu Decizia 2011/[…]/PESC, dispozițiile
relevante din Regulamentul (UE) nr. 204/2011 ar trebui, prin urmare, să
fie modificate.
(4)              
Aceste măsuri intră în domeniul de
aplicare al Tratatului privind funcționarea Uniunii Europene și, în
consecință, este necesară o reglementare la nivelul Uniunii
pentru punerea lor în aplicare, în special pentru a se asigura aplicarea lor
uniformă de către operatorii economici din toate statele membre.
(5)              
Pentru a garanta eficacitatea măsurilor
prevăzute de prezentul regulament, acesta trebuie să intre în vigoare
imediat,
ADOPTĂ PREZENTUL REGULAMENT:
Articolul 1
Regulamentul (UE) nr. 204/2011 se
modifică după cum urmează:
Articolul 5 alineatul (4) se înlocuiește
cu următorul text: 
„4.     Toate fondurile și resursele
economice care aparțin, sunt în proprietatea, sunt deținute sau
controlate, la 16 septembrie 2011, de:
(a)          
Libyan Investment Authority (Autoritatea
Libiană pentru Investiții) și
(b)         
Libya Africa Investment Portfolio (Portofoliul de
Investiții Libia Africa),
și care sunt situate în afara Libiei la
această dată trebuie să rămână înghețate.” 
Articolul 2
Prezentul regulament intră în vigoare la
data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la 
                                                                       Pentru
Consiliu,
                                                                       Președintele
[1]               JO L [… ], […] 2011, p. […].
[2]               JO L 58, 3.3.2011, p. 1.